
Η εγκατάσταση του συστήματος «ηλε¬ 
κτρονικού εισιτηρίου» ξεκίνησε στα 
τέλη του 2016, ακολουθώντας την εγκα¬ 
τάσταση της τηλεματικής στις στάσεις 
λεωφορείων και τρόλεϊ στα μέσα της ίδιας 
χρονιάς. Οι σταθμοί ΜΕΤΡΟ και ΗΣΑΠ πε¬ 
ριφράχτηκαν με μπάρες ελεγχόμενης 
εισόδου και εξόδου, περισσότερες κά¬ 
μερες παρακολούθησης και νέα αυτό¬ 
ματα μηχανήματα έκδοσης και επα- 
ναφόρτισης ηλεκτρονικών εισιτηρίων 
και καρτών. Παράλληλα, στα λεωφορεία, 
τα τρόλεϊ και το τραμ τοποθετήθηκαν τα 
νέα τερματικά επικύρωσης των ηλε¬ 
κτρονικών εισιτηρίων. Η επιβαλλόμενη 
«αναδιάρθρωση» της καθημερινής μας 
ζωής, ντυμένη με την απαραίτητη δόση 
τεχνολογίας και «εκσυγχρονισμού», άρ¬ 
χισε να προδιαγράφει τους επερχόμενους 
κοινωνικούς/ταξικούς αποκλεισμούς, το 
ηλεκτρονικό φακέλωμα των μετακινήσεών 
μας, την επέκταση των απαγορεύσεων και 
της επιτήρησης. 

Οι ενέργειες αυτές του κράτους και των 
διοικήσεων των οργανισμών αστικών συ¬ 
γκοινωνιών, προκάλεσαν τον τελευταίο 
χρόνο ένα κύμα συλλογικών αντιστά¬ 
σεων με πολύμορφες δράσεις, σε συνέ¬ 
χεια προηγούμενων κύκλων αγώνα για 
τις ΕΛΕΥΘΕΡΕΣ ΜΕΤΑΚΙΝΗΣΕΙΣ την 
τελευταία δεκαετία: μοιράσματα κειμέ¬ 
νων σε γειτονιές, λεωφορεία, σταθμούς 
ΜΕΤΡΟ, ΗΣΑΠ και ΤΡΑΜ, παρεμβάσεις 
απεύθυνσης στους εργαζομένους στα 
Μέσα Μαζικής Μεταφοράς, κεντρικές πο¬ 
ρείες και εκδηλώσεις, σαμποτάρισμα 
ή αφαίρεση ακυρωτικών μηχανημάτων, 
καταστροφή μπαρών αποκλεισμού και 
εκδοτηρίων των νέων ηλεκτρονικών εισι¬ 
τηρίων. Δράσεις με τις οποίες επιχειρήθηκε 
να κοινωνικοποιηθεί ένας εναντιωματικός 
λόγος «από τα κάτω» και να αποδομη¬ 
θεί η κυρίαρχη προπαγάνδα περί ανάγκης 
«αναδιάρθρωσης» για την «εξυγίανση» 
των αστικών συγκοινωνιών μαζί με τη κοι¬ 
νωνική διάχυση πρακτικών ανυπακοής και 
σαμποτάζ στη βάση της αλληλεγγύης και 
της συλλογικοποίησης. 


Οι παρεμβάσεις αυτές κατέδειξαν ότι τα 
περιβόητα «ελλείμματα» είναι αποτέλε¬ 
σμα της σταδιακής απόσυρσηςτου κράτους 
από την οικονομική στήριξη των Μέσων 
Μαζικής Μεταφοράς τα προηγούμενα 
χρόνια (παρά τη διαρκώς αυξανόμενη φο- 
ρολόγηση των «από κάτω»), των οικονο¬ 
μικών «ατασθαλιών» από τις διοικήσεις 
των οργανισμών με τον τίτλο «κακοδια¬ 
χείριση» και των προτεραιοτήτων χρη¬ 
ματοδότησης, όπως τα 125 εκατομμύρια 
ευρώ που έχουν δοθεί μέχρι στιγμής για το 
νέο σύστημα ηλεκτρονικών καρτών-εισι- 
τηρίων, καμερών και συρόμενων μπαρών. 
Οι πρόσφατες, δυστυχώς μεμονωμένες και 
ως επί το πλείστον αποσπασματικές, κι¬ 
νητοποιήσεις των εργαζομένων στα Μέσα 
Μαζικής Μεταφοράς έχουν συνηγορήσει 
στο προφανές: η ένταξη της ΣΤΑΣΥ στο 
ταμείο αποκρατικοποιήσεων αποδει- 
κνύει ότι η ιδιωτικοποίηση των «αστι¬ 
κών συγκοινωνιών» ήταν εξαρχής ο 
απώτερος στόχος και το ηλεκτρονικό 
εισιτήριο το τελευταίο αναγκαίο στά¬ 
διο «εκσυγχρονισμού» (μετά την τηλε¬ 
ματική, τις περικοπές στους μισθούς των 
εργαζομένων και την εντατικοποίηση της 
εργασίας τους) για να προσελκυσθεί το 
ενδιαφέρον του ιδιωτικού κεφαλαίου, με 
μεγιστοποίηση του περιθωρίου κέρδους, 
χωρίς ταυτόχρονα να επιβαρυνθεί το ίδιο 
το κόστος της «αναδιάρθρωσης». 

Η πραγματικότητα στα Μέσα Μαζικής 
Μεταφοράς αλλάζει συνολικά και δεν 

μπορεί να εξαντλείται στον εκνευρισμό 
στις ουρές στα σημεία έκδοσης προσω- 
ποποιημένων ηλεκτρονικών καρτών και 
τις μπάρες εισόδου - εξόδου. Η υπαρκτή 
και αναπόφευκτη ανάγκη μετακίνησής μας 
μέσα στην πόλη μετατρέπεται πλέον σε 
πεδίο κυριαρχικού ελέγχου και πλή¬ 
ρους εκπειθάρχησης στους σταθμούς 
ΜΕΤΡΟ-ΗΣΑΠ, οι οποίοι είναι ξεκάθαρα 
διαμορφωμένοι ως επιτηρούμενες ζώνες 
απαγόρευσης. Ταυτόχρονα, εγκαθιδρύε¬ 
ται ο καθολικός αποκλεισμός αυτών 
που δεν έχουν να πληρώσουν εισι¬ 
τήριο, των «απόκληρων», των «μια- 







ρών», των «παραβατικών», των «μη 
κανονικών». Επιπλέον, δεδομένη πρέπει 
να θεωρείται και η γενικότερη αύξηση 
του κομίστρου μετά τα «τυράκια» των 
εκπτώσεων το πρώτο χρονικό διάστημα 
εφαρμογής του ηλεκτρονικού εισιτηρίου. 
Ενώ είναι βέβαιο ότι η αναλογική χρέω- 
ση με βάση την απόσταση θα οδηγήσει 
τους επιβάτες που αναγκάζονται να καλύ¬ 
πτουν μεγάλες αποστάσεις για να βρεθούν 
στη δουλειά τους, στη σχολή τους, στις 
διάφορες κρατικές υπηρεσίες, στα γκέ- 
το της διασκέδασης, να πληρώνουν πολύ 
περισσότερα απ' ότι πριν. Είναι ξεκάθα¬ 
ρο πια ότι οι σταθμοί και τα ίδια τα μέσα 
μαζικής μεταφοράς γίνονται χώροι-υπο- 
δείγματα της ζοφερής πραγματικότητας 
που μας επιβάλλουν κράτος και αφεντι¬ 
κά. Απολύτως περιφραγμένοι και πλήρως 
εμπορευματοποιημένοι, οι χώροι αυτοί 
αποκτούν μία εικόνα επίπλαστης καθαρό¬ 
τητας και στοχεύουν στην ενεργοποίηση 
του κοινωνικού αυτοματισμού, με στόχο 
οι επιβάτες να γίνουν ελεγκτές στη θέση 
των ελεγκτών και με «συμμάχους» τα νέα 
μηχανήματα, κατασκευασμένα σαφώς για 
να «ρουφιανεύουν» (με τον εκκωφαντικό 
ήχο που βγάζουν σε περίπτωση αποτυχη¬ 
μένης ακύρωσης) αυτούς/ες που η κάρτα 
τους δεν έχει άλλο υπόλοιπο ή το εισιτήριό 
τους έχει λήξει. 



Δεν διαπραγματευόμαστε την ανά¬ 
γκη μας να μετακινούμαστε μέσα στην 
πόλη, όπως και τις υπόλοιπες κοινωνικές 
ανάγκες για ρεύμα, ύδρευση, στέγαση. 
Δεν αποδεχόμαστε τον οικονομικό εκ¬ 
βιασμό και την καταστολή που επεκτείνε- 
ται μέρα με τη μέρα σε κάθε πτυχή της 
καθημερινής μας ζωής. 

Δεν υποτασσόμαστε στη νεοφιλελεύ¬ 
θερη πραγματικότητα των ατομικών «επι¬ 
λογών» και «λύσεων», των κατακερματι¬ 
σμένων και εξατομικευμένων ζωών, της 
κανονικοποίησης στα καπιταλιστικά πρό¬ 
τυπα, των αποκλεισμών και της εκπειθάρ- 
χησής μας. 

Δεν θα ενσωματωθούμε στο παιχνίδι 
του παραλόγου που παίζουν στις πλάτες 
μας κράτος και αφεντικά. 

Επιλέγουμε την κοινωνική ανυπακοή 
απέναντι στις μπάρες εισόδου-εξόδου, στο 
ηλεκτρονικό εισιτήριο και σε κάθε σύστη¬ 
μα ελέγχου και αποκλεισμών. 
Στεκόμαστε αλληλέγγυοι/ες και 
υπερασπιζόμαστε όσους-ες δεν μπορούν, 
δεν θέλουν ή συνειδητά αρνούνται να 
πληρώσουν το όποιο κόμιστρο, κρατώ¬ 
ντας ανοιχτές τις μπάρες, αντιδρώντας σε 
οποιαδήποτε απόπειρα κρατικής καταστο¬ 
λής ή κοινωνικού κανιβαλισμού μεταξύ 
των «από κάτω». 

Απομονώνουμε τους ελεγκτές, τους 
σεκιουριτάδες και στεκόμαστε από κοινού 
απέναντι τους. 

Σαμποτάρουμε τα μηχανήματα ελέγ¬ 
χου, καταγραφής και αποκλεισμών των 
μετακινήσεών μας μέσα στην πόλη ανοί- 
γοντας περάσματα για μια ζωή χωρίς μπά¬ 
ρες, φράχτες και πλαστούς διαχωρισμούς 
ανάμεσα μας. 


ΣΑΜΠΟΤΑΖ 

